प्रजापति ने पैसे लेने के लिए अपने भिवंडी ऑफिस में काम करने वाले पिंजारा को भेजा। नौ जुलाई को पिंजारा ने भुलेश्वर ऑफिस से पैसे लिए और फरार हो गया। पिंजारा से प्रजापति ने संपर्क की काफी कोशिश की लेकिन नाकाम रहे। वहीं मुंबई ऑफिस से उन्हें बताया गया कि पिंजारा पैसे लेकर जा चुका है। इसके बाद उन्होंने एलटी मार्ग पुलिस स्टेशन में एफआईआर दर्ज कराई। मामले की छानबीन में जुटी पुलिस ने पिंजारा को जालोर जिले के बडीपोल इलाके से गिरफ्तार कर लिया। हालांकि कड़ी पूछताछ के बावजूद आरोपी फिलहाल इस बात का खुलासा नहीं कर रहा है कि चोरी की गई रकम उसने कहां रखी है। पुलिस मामले की छानबीन में जुटी हुई है।